GUNKUL หมดห่วง! แจงใช้ที่ดิน นส.3 ก ทำวินด์ฟาร์มเป็นส่วนใหญ่
GUNKUL หมดห่วง! แจงใช้ที่ดิน นส.3 ก ทำวินด์ฟาร์มเป็นส่วนใหญ่
1 ก.พ. 2560

บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า โครงการผลิตไฟฟ้าพลังงานลม ของกลุ่มบริษัทจำนวน 3 โครงการ กำลังผลิตตามสัญญาซื้อขายไฟฟ้า (PPA) รวม 170 เมกะวัตต์  ตั้งอยู่ในพื้นที่ จ.นครราชสีมา ได้พัฒนาโครงการโดยใช้ที่ดิน ในพื้นที่โฉนดและพื้นที่เช่าชนิด นส.3 ก เป็นส่วนใหญ่ โดยปราศจากการใช้ประโยชน์บนพื้นที่ถูกประกาศให้เป็นเขตปฏิรูปที่ดิน ซึ่งจะอยู่ภายใต้การดูแลของสำนักงานการปฏิรูปที่ดินเพื่อเกษตรกรรม (ส.ป.ก.) 
ดังนั้น โครงการของบริษัทจึงไม่ได้รับผลกระทบหรือความไม่แน่นอนที่อาจจะเกิดขึ้นในอนาคต ต่อเนื่องจากคำพิพากษาของศาลปกครองสูงสุด ที่ล่าสุดมีคำพิพากษายืนห้ามใช้พื้นที่ส.ป.ก.เพื่อกิจการกังหันลมผลิตไฟฟ้า เนื่องจากไม่ชอบด้วยกฎหมาย เพราะไม่ได้สร้างประโยชน์ต่อเกษตรกรโดยตรง ซึ่งเป็นกรณีข้อพิพาทของบริษัทแห่งหนึ่ง กับประชากรผู้อยู่ในเขตการจัดทำโครงการวินด์ฟาร์ม ในจ.ชัยภูมิ